
Cum  per  triennium  in  Academia  Gottingenfi, 
et  per  totidem  fere  annos  in  hac  alma  univerfi- 
tate  degerim,  ftudiis  meis  abfolutis,  restat,  ut 

*  t  f  T  *  v  v 

pro  laurea  doctorali  legitime  impetranda ,  ulti¬ 
mum  impleam  officium:  ut  fcilicet  disfertationis 
loco  aliquod  in  arte  profectuum  qualecumque  ex¬ 
hibeam  fpecimen.  Hunc  in  finem  momentofa  illa 
mihi  arridebat  materies,  ut  In  ea  inquirerem  me- 

dicamenta,  quae,  corticis  Peruviani  fuccedanei  lo¬ 
co,  in  curandis  febribus  intermittentibus  adhibita 
fuerint,  et  qualem  haec  in  ipfo  artis  exercitio  ha¬ 
buerint  fuccesfum.  Verum  ,  quum  in  hac  re  per¬ 
quirenda,  aliquamdiu  verfatus  esfem ,  tempus  tamen 
ad  amplisfimam  hanc  materiem  elaborandam  mihi 
defuit,  cum  aegrotantium  numero  obrutus,  et  to¬ 
tus  quantus  in  curandis  pauperibus  occupatus, 
ad  hanc  rem  publica  auctoritate  munitus,  ab  hoc 
opere  exfequendo  defistere  fuerim  coactus.  Ve¬ 
niam  itaque  pro  laude  paciscens,  pauca,  quae  in 
huius  Epidemiae  decurfu  memorabilia  nobis  vifa 
funt,  fpeciminis  loco  exhibere  conftitui. 

Sed  antequam  ad  ipfius  argumenti  tractationem 
accedo,  praeceptoribus,  Viris  Clarisfimis,  quos 
in  utraque  Academia  habui ,  publice  gratias  agere 
iuvat,  cuius  rei  oCcafionem  me  nactum  esfe, 
magnopere  laetor.: 

Tibi  in  primis  Vir  Clarisfime  L.  Mende, 
gratum  animum  testificari  lubet,  qui  me,  Got- 

tin- 

tingae  ftudiis  operam  dantem,  artem  obftetritiam 
ita  docuisti ,  ut  quidquid  in  ea  profecerim ,  Tibi 
acceptum  referam ,  tum  vero  ad  domefticam  etiam 
familiaritatem  admittere  voluisti,  e  qua  quantam 
voluptatem,  et,  quod  maius  est,  quot  fructus  me 
percepisfe  dicam f  Benevolo,  quaefo,  animo 
discipuli  quondam  Tui  gratias  accipe,  Vir  Cia* 
risfime,  resque  Tuas  in  artis  medicae,  Georgiae 
Augustaeque  emolumentum  diu  feliciter  age. 

Haud  minores  Tibi  debentur  gratiae.  Vir  Cla- 
risfime,  E.  I.  Thomassen  ^Thuessink, 
promotor  aestumatisflme ,  cui  tot  nominibus  ob¬ 
ii  rictus  fum  2  nam  praeterquam  quod  ex  egregiis 
Tuis  lectionibus  multum  didici,  privatis  admoni¬ 
tionibus  non  minus  mihi  profuisti.  Quoties  ad 
Te  accederem ,  humaniter  me  recepisti ;  de  rebus 
ad  medicinam,  praefertim  practicam,  pertinentibus 
faepe  mecum  loqui  voluisti,  unde  factum  est, 
ut  nunquam  nifi  doctior  a  Te  abirem.  Pro  om¬ 
nibus  his  beneficiis  gratias  Tibi  ex  intimo  animi 

fenfu  ago,  neque  quidquam  optare  posfum,  quod 
et  mihi  et  omnibus,  qui  medicam  fciendam  co¬ 
lunt,  gradus  fit,  quam  ut  diuturna  et  placida 
fruaris  fenectute ,  fcriptisque  Tuis  in  posterum 
etiam  nos  docere  pergas. 

Amicis  item  hac  occafione  valedico :  mei  ne 
obliviscantur,  ut  ego  eorum  memoriam  femper 
grata  recordatione  celebrabo. 

Generalia  quaedam  circa  decurfum  et 
indolem  Epidemiae . 

Et  primo  quidem  pauca  circa  decurfum  et  in* 
dolem  febrium,  quae  his  annis  urbem  nostram, 
agrum  circumiacentem ,  imo  totum  littus  boreale, 
inde  a  mari  Baltico  ad  Ifalam  usque,  mifere  de- 
vastaverunt,  et  immenfam  ftragem  produxerunt, 
dicenda  funt. 

Scilicet,  postquam  per  biennium,  hic  illicve  in 
nostra  urbe ,  febres  intermittentes  folito  numero 
frequentiores,  fefe  manifestaverant,  post  infolitam 
ficcitatem  vernalem ,  et  calorem  ardentislimum  in- 
eunte  aestate  fefe  monftrantem,  menfe  Iunio  ex- 
eunte,  uno  quali  impetu  febres  fefe  ostenderunt, 
intra  vulgus  adeo  frequentes,  ut  iis  curandis  vix 
fufficerent  medici.  Hae  autem  febres ,  vix  ineunte 

A  $  Epi- 

Epidemia,  ullum  adferre  periculum  videbantur ,  fed 
blanda  facie  gastricam  naturam  induxisfe  videban¬ 
tur.  Ast  non  diu  post,  continuante  calore  ex- 

ficcante,  raro  pluviis  cadentibus,  vento  vix  ul~ 

*  » 

lo  calorem  et  vapores  difflante,  malignam  natu¬ 
ram  induxisfe  videbantur,  et  fub  hemitritaeae  for¬ 
ma  gravibus  fymptomatibus  ftipatae  obfervaban- 
tur,  et  nunc  fub  cholerica,  nunc  diarrhoeica, 
nunc  encephalitica  vel  apoplectica  forma,  medi¬ 
cum  ludere  incipiebant,  et  multos  inopinatb  e 
medio  tollebant.  Non  diu  tamen  harum  febrium 

*-  i-  I 

natura  medicorum  attentionem  decepit,  cum  ex 
earundem  decurfu  patesceret ,  hic  febrem  intermit- 

i  . 

tentem  ubique  fere  fubesfe,  et  misfa  eiusdem 
larva,  vel  complicatione  gastrica,  vel  faburrali, 
tandem  eam  in  intermittentem  tranfiisfe.  Quam¬ 
vis  enim  varia  fub  forma  accederent,  et  vel  febris 
biliofae  vel  nervofae,  vel  ipfius  typhi  formam  ad» 
fciscerent,  vix  curabantur,  quin  in  intermittentem 
tandem  terminarentur,  et  quod  rem  plane  confe¬ 
cit,  corticis  Pejruyiani  ufu  audaci  optime  cede¬ 
rent. 

Illud  autem  Ungulate  ostendebant,  quod  fub 
qualibet  forma  fummam  debilitatem  post  fe  relin¬ 
que- 

querint,  et  pertinaciter  fere  recidivas  paterentur. 
Haec  de  decurfu  et  natura  huius  febris  dicta  eo 
magis  fufficere  posfunt,  cum  praeclari  viri,  ac 
praeceptores  aestumatisfimi,  Clarislimi  Thomas* 
sen  h.  Thuessink(i)  et  BakkerOO,  imo 
et  medici  Groningani  (3) ,  uberrime  hanc  mate¬ 
riem  illustraverint  et  pro  more  egregie  elabora¬ 
verint» 

A  ^ 

*  r  *' ' ,  J  * 

i  :  .  \  *  '  * .  /  •  -  :  •  \  1  ; i 

i 

Varietates .  Caufae • 

Febres  hae,  quae  pro  varia  regione  aliquate¬ 
nus  erant  diverfae,  ubique  tamen  eandem  fere  os¬ 
tenderunt  naturam ,  ut  fcilicet  febrem  intermitten¬ 
tem 

-  -  “  \  ‘\  v 

(1)  E.  J.  Thomassen  &  Thuessink,  Algem. 
overzigt  der  Epid.  ziekte  te  Groningen.  Gron.  1827. 

1  -  *  .  ,  • 

(2)  Epidemia,  quae  anno  1826  urb.  Groning.  adflixit, 
auctore  G.  B  a  k  k  e  r.  Gron.  1826. 

*. 

(3)  Hippocrates  Magpzijn,  Deel  VII,  3  Stuk* 

cem  pro  fundamento  agnoscerent,  in  genere  tamen 
mali  moris,  atque  adeo  facile  fefe  fub  larva  alius 
morbi  abfcondencem.  Imo  nulla  fere  defcripta  est 
febris  intermittentis,  ita  dictae  malignae,  forma,  quin 
haec  a  nobis  non  femel  fuerit  obfervata.  Frequens 
fcilicet  erat  febris  foporofa  vel  apoplectica,  fyn- 
coptica,  cholerica,  enterica,  pleuritica,  haemor¬ 
rhagica,  quae  plerumque,  fine  ullis  prodromis, 
infidiofe  aegrum  adgrediebatur  et  faepe,  omnibus 
incasfum  adhibitis  remediis ,  etiam  primo  fub  ae¬ 
ce  s  fu  eum  e  medio  tollebant.  In  aliis  autem 
fimplex  aderat  intermittens,  eaque  facile  remediis 
ordinariis  auscultans,  vel  et  diu  relistens,  magnis 
tandem  dofibus  fpecifici  remedii  tollenda  erat. 
Haec  febris  intermittens  etiam  diu,  Epidemia  iam 
finita ,  et  ubivis  nunc  fere ,  inpermixta  adeo 
viget,  ut  raro  inveniatur  familia,  quin  in  ea  unus 
pluresve  hac  febre,  plerumque  fub  forma  quar¬ 
tanae,  plectantur. 

Quaeritur  nunc,  quaenam  fit  huius  Epidemiae 
causfa?  —  In  genere  hic  obfervamus,  post  ni¬ 
mios  calores,  non  tantum  hic  loci,  fed  in  plu¬ 
ribus  nostrae  regionis  locis,  has  febres  epidemi¬ 
cas  fuisfe,  quod  uberius  praeceptores  aestuma¬ 
tis- 

tisfimi,  Dr.  Buchner(i),  Bicker(2),  alii- 
que  exemplis  ostenderunt.  Plerumque  autem  prae- 
cesferant  inundationes  notabiles,  vel  paludum  fo® 
lari  calore  exiiccatio ,  qua  fcilicet  ablatis  aquis 
iam  fubftantiae  animales  et  vegetabiles  putredi¬ 
nem  pasfae,  miasma  aliquod  fanitati  infestum 
exhalaverint. 

...  i  ...  .  :  ,  r  _  '  ■-  ’  '  ,  " 

§  3" 

Origo  dubia . 

Obfervatio  tamen  nostra  docuit,  in  hac  re 
adhuc  dubii  multum  relictum  esfe. 

i.  Omnes  enim  in  eo  conveniunt  auctores,  in 

omnibus  regionibus  paludofis,  febres  intermitten- 

/ 

tes 

CO  Nieuwe  Verhand,  van  het  Provinc.  Utrechtf.  Ge- 
nootfchap,  V  Deel. 

(2)  Sebastian,  uber  die  Sumpfwechfelfieber ,  etc. 
Karlsruhe  1815.  Verh.  van  het  Bataafsch  Genootfch.  der 
Proefond.  Wijsb. ,  IX  Deel. 

tes  esfe  epidemicas,  ec  quidem  ka,  ut  eo  fine 
peioris  naturae ,  quo  calor  maior  Ut ,  et  exha¬ 
lationes  fine  magis  putrefeentes,  uti  in  agro  Ro¬ 
mano,  in  infulis  quibusdam  Indiae  occidenta¬ 
lis  ete,  ubi  porro  ultimum  locum  habet,  fimul 
febres  remittentes  gastricas  vel  biliofas  dominium 
fuum  exercere.  Tandem  in  regionibus  inun¬ 
dationi  fluviorum  fubiectis,  praefertim  ubi  hic 
aquae  ftagnant ,  etiam  frequenter  febres  inter¬ 
mittentes  epidemicae  obfervantur. 

2.  Docuit  obfervatio ,  in  iis  regionibus ,  in 
quibus  terra  argillacea  adest,  post  calores  aes¬ 
tivos  nimios ,  ex  fosfis  ficcis  vaporem  prae¬ 
fertim  vesperi  post  folis  occafum  exhalari  pes- 
fimi  odoris,  unde  fubito  febres  biliofae  remit¬ 
tentes  in  intermittentes  dein  abeuntes  exfurgant, 
quae  tamen  facile  et  fponte  cesfant,  ubi  menfe 
Octobri  vel  Novembri  frigus  calorem  excepit  5 
illud ,  quod  in  agro  Groningano  etiam  anno  prae¬ 
cedente  obfervatum  est.  Interim  tamen  hic  ee 
illic  ibidem  adhuc  intermittentes  obfervantur. 
Porro  eadem  docuit  obfervatio,  illos,  qui  fe 
his  vaporibus  frigidis  expofuerint ,  hisce  febribus 
facilius  prae  reliquis  correptos  esfe. 

3.  In  genere  obfervatum  fuit,  aestate  praece¬ 
dente  ,  in  iis  locis ,  ubi  littus  marinum  esfet 
argillaceum ,  ibi  tantum  has  febres  fefe  manifes- 
tavisfe ,  imo  aquam  marinam  cum  fluviatili  dulci 
mixtam  potentisflme  has  febres  excitasfe,  cum 
contra  nullae  febres  epidemicae  obfervatae  fint, 
ubi  littus  purum  arenofum  fuerit.  Illud  forte 
infectis  maritimis  putrescentibus  adfcribendum 
est.  Confirmatur  eo,  quod  febres  malignae  et 
intermittentes  uberrime,  in  Frifia  et  Tranfifalania, 
Illas  regiones  devastaverint ,  quae  ab  aquis  ma¬ 
ritimis  anno  praecedente  erant  inundatae,  et  in 
quibus  hae  aquae  adhuc  diu  ftagnaverunt, 

4.  Non  tamen  his  difficultas  omnis  folvitur. 
Etenim  non  tantum  febre  intermittente  corripi¬ 
untur  illi,  qui  hasce  plagas  mari  vicinas,  cuius 
littora  argillacea  funt,  inhabitant,  fed  etiam  idem 
illud  obfervatum  est,  in  plagis  inundatis  aqua 
fluviatili.  Illud  quod  docet  obfervatio  clarisfimi 
Bickeri  (Act.  Societ.  Batavae,  1.  cit.),  qui 
easdem  febres  remittentes,  dein  intermittentes  red¬ 
ditas,  obfervavit  in  arte  exflccatis  paludibus  circa 
Roterodamum  et  Goudam.  —  Idem  obfervarunt 
quidam  medici  Friflae,  circa  Leovardiara ,  plu- 

res  eadem  febre  correptos  fuisfe,  licet  inunda¬ 
tio  esfet  producta  aqua  dulci ,  neu  t  i  quam  aqua 

/ 

marina  infecta.  —  Porro  in  quibusdam  locis  hu¬ 
ius  Provinciae  ec  etiam  Frifiae  altioribus  et  ab 
inundatione  valde  remotis,  arenofis,  febres  hae 
pesfime  faevierunt. 

Dein  valde  difficulter  explicatur  origo  harum 
febrium  ex  miasmate  tali  paludofo  et  materia 
putrida  ex  locis  inundatis  exhalato,  quando  pia¬ 
res  ex  infecta  regione  fe  in  alium  locum  ab 
his  febribus  prorfus  immunem  contulerunt  ,  et 
licet  perfecte  fani  esfent,  tamen  ibidem,  exem¬ 
pli  gratia  in  Gelria  febre  intermittente  corripe¬ 
rentur.  Porro,  quod,  licet  tempus  hoc  anno 
haud  fuerit  calidum ,  fed  potius  frigidum  et 
procellofum ,  anni  praecedentis  tempestati  pror¬ 
fus  oppofitum ,  non  tantum  omnes  fere  recidivas 
patiantur,  fed  multi  adhucdum  febre  foporofa, 
cardialgica ,  maxime  quartanis ,  ad  corticem  Peru- 
vianum  rebellibus,  plectantur.  Tandem,  quod  calori 
et  ficcitati,  non  femper  infequentibus  pluviis 
frigidis,  fuccedat  febris  intermittens,  fed  e  con¬ 
trario  aliquando ,  absque  manifesta  ratione ,  non 
tantum  per  nostram  regionem ,  fed  edam  per 

al- 

altas  Germaniae  regiones  epidemicae  fuerint.  lam 
haec  febris  intermittens  hoc  anno  plures  regio¬ 
nes  alias,  fanitate  confpicuas,  plexit,  quas  calor 
praecedentis  anni  1826  nulla  ratione  adfecit,  ita 
quidem,  ut  illa  aestate  folito  minor  numerus  ae¬ 
grotantium  et  mortuorum  fuerit. 

Concludimus  inde,  multas  adesfe  caufas,  quae 
hucusque  nondum  perfpectae,  ulteriori  obferva- 
doni  amplam  relinquant  materiam. 

***** 

§  4- 

Generalia  quaedam  circa  curandi  me - 

thodunu 

*  *  '  .  X  •  -  i  '  ,  "  -  » 

De  fequelis  huius  morbi  dicere  aliis  relinqui¬ 
mus  :  pauca  tantum  de  curatione  harum  febrium 
dicemus. 

Febris  intermittens  in  initio  epidemiae  compli¬ 
cationem  cum  labe  gastrica  ostendebat,  quae  ta¬ 
men  in  nonnullis  quidem  emetico  vel  cathartico 
blando  tollebatur :  ast  plerumque  non  ferebat 

re* 

remedia  fennata  vel  falina  etc.  Aliquando  tamen 
fitnplici  methodo  refolvente  ,  vel  fuperdatis  ama¬ 
ris  ,  fale  ammotiiaco  tollebatur ,  cum  complicatio 
catarrhalis  plures  molestias  crearet,  et  facile  in 
febrem  nervofam  tranfiret.  In  plerisque  tamen 
femiterdanae  formam  cito  adfciscebat  et  naturam 
intermittentis  prodebat,  quae  fubito  auxilium 
postulabat,  ita  ut  iam  accesfu  tertio  *  fpecifico 
domari  debuerit,  quo  neglecto,  adeo  gravis  eva* 
debat  accesfus,  ut  mortem  minitaretur.  In  non¬ 
nullis  leviores  etiam  fulphatis  Chininae ,  in  aliis 
fortiores  ad  febrem  domandam  requirebantur  do- 
fcf. 

Febris  intermittens  fimplex ,  nulla  alia  compli¬ 
catione  coniuncta,  uti  iam  monui,  faepe  folis 
amaris,  infufo  flor.  Chamomillae  rad.  gentianae, 
vel  herb.  abfmthii  et  fimilibus  cum  fale  ammoni- 
aco  tollebatur.  Imo  ubi  Cortex  Peruvianus  non 
ferebatur,  haec  auxilia  aliquando  bene  cedebant. 
Cortex  Peruvianus  variis  dabatur  dofibus ,  et  for¬ 
mulis,  a  multis  in  pulvere,  vel  folus.vel  cum 
tartaro  emetico,  vel  cum  fale  ammoniaco,  vel  in 
decocto  dabatur,  quae  optime  febrem  domabant. 
Sub  forma  alcoholis  antifebrilis  multos  iuvabar. 

Re- 

Recidivas  tamen  fere  omnes  patiebantur,  et  qui¬ 
dem  irregulari  periodo,  in  quibusdam  minimo 
diaetae  vitio,  vel  fuscepto  frigore  boreali  —  in 
aliis,  nulla  evidente  caufa,  hae  recidivae  valde 
pertinaces  aliquando  erant,  et  vel  continuo  maio¬ 
rem  corticis  quantitatem  postulabant,  vel  uti  ho¬ 
die  obfervamus ,  ad  corticem  et  eiusdem  praepa¬ 
rata  aliquando  rebelles  deprehenduntur,  et  non 
raro  anili  quodam  remedio  curantur.  Nulla  autem 
corticis  praeparatio  adeo  falutaris  fuit,  quam, 
quae  ut  donum  divinum  confideranda  est,  hoc 
tempore  humano  generi  tributum,  fulphatis  chi- 
ninae  detectio. 

M  ■  ■  ■  ,  ,  .  [ 

Obfervata  quaedam  circa  ufum  Peruviani  cor - 
ficis  et  fpeciatim  fulphatis  Chininae. 

Liceat  nunc  pauca,  quae  ab  aliis  vifa  funt, 
a  nobis  experientia  comprobata  deprehenfa ,  hic 
proferre. 

E.  Hic  itaque  animadvertendum,  quod,  cum 
bello  praefertim  maritimo,  caro  admodum  veniat 
pretio  cortex  Peruvianus,  multi  et  celebriores 
edam  medici  tentaverint  fuccedaneum  huius  me¬ 
dicamenti  quaerere.  Cum  vero  multi  cortices 
amari  et  adftringentes  fapore  et  qualitatibus  externis 
in  multis  conveniant  cum  Cortice  Peruviano,  uti 
cortex  Salicis ,  cortex  Hippocastani  etc. ,  cum  his 
varia  experimenta  inftituerunt.  Nonnullorum  ope 
certe  febres  intermittentes  leviores  vernales  cura¬ 
bant,  quando  fcilicet  ex  debilitate  vel  alia  caufa 
continuabant.  Doctisfimus  I.  Mazon  Good(i) 
putabat  combinationem  adftringentium  cum  amaris, 
exempli  gratia,  Gentianam  cum  Cateehu  vel  cor¬ 
tice  Hippocastani,  listere  vires  corticis  Peruviani; 
at  vero  licet  aliquando  expediverint,  tamen  recen- 

tior  obfervatio  docuit  in  iis  cafibus,  in  quibus 

* 

vires  fpecificae  corticis  Peruviani  requirebantur, 
in  rebellibus  fcilicet  quartanis,  vel  febribus  au¬ 
tumnalibus  diuturnis,  haec  prorfus  expectationem 
fefellisfe.  Nesciebant  fcilicet  priores ,  in  cor¬ 
tice  Peruviano  esfe  principium,  quod  folum  fpe- 

ci« 

(i)  Study  of  Medicine,  T.  II,  png,  138,  139. 

cificum  contra  febrem  intermittentem  continet, 

; 

cum,  hoc  fublato,  vires  non  fpecifkas,  fed  com¬ 
munes  ostendat.  Ante  aliquot  annos  iam  Che- 
mici  Gomez  CO>  aliique  detexerunt,  principi¬ 
um  privum  in  cortice  Peruviano  dari  falinum 
acidum,  fed  demum  anno  1821  Claris!'.  Pelle- 
tier.et  Caventou  detexerunt,  verum  princi¬ 
pium,  fcilicet  Chininum,  fubftantiam  alcaloideam 
et  Cinchoninum ,  continere  vim  illam  propriam 
et  fpecificam  febrem  intermittentem  fugandi.  Cum 
vero  illud  non  facile  hnmoribus  esfet  folubile, 
illud  cum  acidis  coniunxerunt ,  optime  cum  aci* 
do  fulphurico ,  illudque  fal  neutrum ,  humori¬ 
bus  folubile ,  nobis  fistit  fubftantiam  illam  egre¬ 
giam,  quam  fulphateni  Chininae  nunc  appella¬ 
mus  et  tam  egregio  fuccesfu  adhibemus.  Non 
licet  haec  uberius  perfequi ,  cum  praeceptor 
aestumatisfimus ,  Clarisf.  S  t  r  a  t  i  n  g  h ,  in  opere 

egregio  omnia ,  quae  huc  fpectant ,  plenisfime 

* 

expofuerit  (2). 

2. 


(1)  Vid.  Stratingh.  i.  c. 

(2)  Scheikundige  Verhandeling  over  de  Cinchpnine  en 
Chinine  etc.  1822. 

2,  Sulphas  Chininae,  quae  maxima  copia  ex 
cortice  Regio  Peruviano  elicitur,  iam  communi 
omnium  confenfu  fuas  vires  fpecificas  ubivis  Iu- 
culenter  confirmavit  et  multas,  prae  ipfo  cortice 
Peruviano ,  in  multis  cafibus ,  praerogativas  osten¬ 
dit.  Hae  verbo  funt,  quod,  fub  forma  et  quan¬ 
titate  longe  minori ,  vires  integras  corticis  Peru- 
viani  febres  intermittentes  tuto  curandi ,  conti¬ 
neat.  Etenim  iuxta  obfervationem  Doctisfimi 
N  i  e  u  wen  h  u  i  s  (i) ,  uncia  corticis  Peruviani 
fusci  continet  grana  VI  fulphatis  Chininae.  — 
Hinc  longe  facilius  haec  grana  VI  vel  forma 

n 

pulveris,  vel  pilularum  ingeruntur,  quam  pulvis 
huius  corticis.  Verum  quoque  docuit  obferva- 
tio,  in  iis  cafibus,  in  quibus,  ob  debilitatem 
Virium  digestionis,  cortex  Peruvianus  non  fertur, 
hic  fulphatem  Chininae  optime  etiam  ab  infan¬ 
tili  ventriculo  digeri,  et  nullas  noxas  vel  ullum 
gravamen  producere.  Dein ,  in  iis  cafibus ,  in 
quibus  magna  vis  huius  fpecifici  requiritur,  et 
ab  hoc  magna  quantitate  asfumptum  faepe  vita 

pen- 

fc  :  r  _  ■  .  ' 

CO  Verbeterde  bereiding  der  Kina  -  loogzouten ,  door 
F.  L.  A.  Nieuwenhuys  et  C.  ,J.  N  i  e  u  wenbnys, 
Amflerdam  1823,  pag.  108  et  feq. 

pendeat,  tuto  magnas  dofes  huius  medicamenti 
dari  posfe.  Sic,  exempli  gratia,  in  febre  foporo* 
fo,  Cholerica,  aliisque  febris  intermittentis  fpe* 
ciebus,  ita  dictis  malignis*  in  quibus  aecesfus 
fibi  invicem  fubito  fuccedunc,  et  hinc  larga  opus 
est  et  fimuitanea  adhibitione  fpecifici  ,  tanta 
quantitas  corticis  Peruviani  requiritur,  quae  nec 
ingeri,  nec  ob  ventriculi  debilitatem  digeri  po¬ 
test.  Tuto  hic  magnae  dofes,  aliquando  grana 
IV  vel  V,  et  faepe  repetitae,  egregie  feruntur, 
cum  vomitu  reiiciatur  cortex  in  fubftantia  exhi¬ 
bitus.  Evidentisfimo  fuccesfu  illud  comprobavit 
medicus  Gallus  Bailly  (i),  qui  in  Nofocomio 
Romano  obfervavit  plures  laborantes  febre  in¬ 
termittente  maligna >  qui  ad  unc.  VI  corticis  Pe* 
ruviani  adhibebant,  quas  iterum  evomebant,  et 
omnes  fere  peribant,  cum  postea  alii  eadem  ra¬ 
tione  adfecti,  absque  ullo  incommodo  magnas 
dofes  fulphacis  Chininae  egregie  ferrent,  et  ora¬ 
res  hac  ratione  fervarentur.  Idem  nobis  in  iis¬ 
dem 

CO  Precis  du  trait£  Anatom.  Patholog.  des  fievres  in- 
termitt.  Simpl.  et  Pernicieufes ,  par  E.  M.  Bailly.  Bru- 
xelles  1827. 

dem  febribus  intermittentibus  malignis  faepius 
accidit,  quod  magnae  dofes  fulphatis  Chininae, 
per  brevia  intervalla  datae,  ilatim  febrem  feda- 
rent  et  aegrum  ex  orci  faucibus  quafi  eripe¬ 
rent. 

3.  Porro,  inter  magnas  fulphatis  Chininae 
praerogativas  est  quoque  illud ,  quod  falphas 
Chininae  multo  minores  habeat  contra  indicatio¬ 
nes,  quam  aliae  praeparationes  corticis  Pertiviani, 
maxime  corticis  in  fubdantia  propinati.  Cum 
enim  fulphas  Chininae  fincerum  exhibeat  tantum 
principium  amarum  ventriculo  gratum,  vix  dimu- 
lans,  nec  corrugans,  optime  in  quovis  cafu  ab 
eo  digeritur,  nec  ullas  noxas  producere  videtur, 
in  quibusvis  etiam  conditutionibus.  Etiam  fub 
qualibet  fere  complicatione ,  ubi  febris  intermit¬ 
tens  vehementia  urget,  tuto  datur,  nec  ullas  no¬ 
xas  creat.  Imo  quod  magis  est ,  experimenta 
nunc  uberrime  demondrant,  fublato  dadio  frigo¬ 
ris,  edam  dari  tuto  posfe,  in  ipfo  febrili  acces- 
fu,  idque  egregio  cum  effectu.  —  In  febre  fo- 
porofa,  (quando  fcilicet  nondum  facta  est  effu- 
fio  vel  extravafatio}  faepe,  non  neglectis  aliis 
medelis  derivantibus ,  in  medio  accesfu  dedimus 

fui- 


# 

fulphatis  Chininae  magnas  dofes ,  eo  effectu  ,  ut 
vel  feqnens  accesfus  vel  prorfus  non  adveniret, 
vel  longe  esfec  mitior,  fopore  destitutus.  Idem 
valet,  ubi  fimul  adest  femitertiana  vel  femiquar* 
tana ,  et  hic  etiam  faepe  coacti  fuimus  medio 
fub  accesfu  fulphatem  Chininae  dare.  - —  Ini¬ 
tio  quidem  gravat  aliquatenus  hic  medicamen¬ 
tum  ,  et  cum  febre  intermittente  quali  certamen 
init ,  faepe  quoque  femel ,  vel  bis  accesfus  re¬ 
dit:  illud  tamen  a  continuato  ufu  deterrere 
non  debet,  quia  certe  tertius  non  adveniet  ac¬ 
cesfus. 

* 

4.  Diximus  vix  adesfe  huius  remedii  contra 
indicantia:  et  revera,  illud  habet  praerogati¬ 
vum  ,  quod  fub  quovis  fere  vehiculo  dari  pos- 
fit ,  et  etiam  tenellis  infantibus  doli  grani  £  ad 
1,  in  pilula  cum  luceo  Liquiritiae  vel  cum  mei¬ 
le,  vel  rob  Sambuci  facile  ingeratur,  et  quod 
coniungi  posfit  cum  aromatibus,  roborantibus, 
ipfis  etiam  laxantibus,  optimo  etiam  cum  effec¬ 
tu  ,  quod  itaque  multis  numeris  prae  aliis  cor¬ 
ticis  Peruviani  praeparatis  praeferendum  lit. 

Non  videtur  nocere ,  licet  rheuma ,  vel  levis 
gradus  inflammationis  fubfit ,  li  modo  fimul  ve- 

b3 

naefectiones ,  hirudines  et  al!a  antiphlogistiea, 
vel  etiam  ubi  cum  antimonialibus,  tartaro  eme¬ 
tico,  vino  antimoniali  etc.  adhibeatur. 

5,  Si  autem  res  non  urget,  fatius  est  fui* 
phatern  Chininae  partitis  dofibus  extra  accesfum 
dare,  cum  tunc  non  ita  gravet,  ut  illud  quidem 
aliquando  fub  febre  exhibitum  accidit.  Dolis 
autem  accommodata  lit  gravitati  febris,  in  qua  re 
tamen  pro  vario  individui  flatu  multam  obfer- 
Vavimus  varietatem ;  cum  faepe  febrem  fatis  gra¬ 
vem  10  vel  15  dofibus  grani  I  devicerimus, 
cum  in  aliis  gq  gr.  et  ultra  non  fufficerent, 
maxime  in  iis ,  in  quibus  iam  frequenter  recidivas 
pasfl  fune :  in  his  enim ,  Corpus  huius  medica¬ 
menti  actioni  facile  quafi  adfuescit,  ita  ut  hic 
multo  fortiores  dofes  requirantur. 

Hoc  tempore  quartanae  adeo  pertinaces  funt, 
ut  vel  et  60  grana  aliquando  non  fufficiant,  ad 
febris  accesfum  domandum,  dum  tamen  hae  eae¬ 
dem  febres  aliquando  amaris  et  refolventibus  extr. 
gentian.  extr.  card.  bened,  cascarillae,  fale  am- 
monineo  et  Martialibus  aliquando  flatim  auscul- 
tam.  Porro  notandum  ,  ordinario  post  accesfum 
remanere  quamdam  ftricturam  circa  praecordia, 

qua- 

quafi  cingulum  abdomen  cingens.  Illud  tribuen¬ 
dum  infarctibus  et  obftructionibus  abdominalibus 
tum  a  fordibus,  tum  ab  infarctu  hepatis,  lienis, 
et  fystematis  venae  portarum  pendentibus.  Haec 
tollantur  nili  refolventibus ,  laxantibus,  praefer- 
tim  clysmatibus;  graves  inde  noxae,  maxime  vitia 
hepatis  et  lienis  infurgunt.  Magna  copia  in  farc- 
tuum  et  fordium ,  hoc  pacto  ordinario  iam  fedata 
febre,  fummo  cum  levamine  educitur.  Licet  au¬ 
tem  non  tantum  nostrates  medici ,  fed  etiam  Ger¬ 
mani  pro  facra  anchora  habeant  fulphatem  Cht- 
ninae,  tamen  non  posfumus  facere  cum  aliquibus, 
uti  cum  Doctisfimo  Meijer(i),  qui  credunt 
fulphatem  Chininae  non  tantum  febrem  ,  fed  om¬ 
nes  eius  fequelas  flmul  tollere.  In  recenti  cafu 
illud  faepe  procedit,  non  vero  in  inveterato. 

6.  An  igitur  in  omni  cafu  ita  profuerit  ful- 
phas  Chininae,  ut  prorfus  cortice  Peruviano  in 
fubftantia  vel  in  aliis  praeparatis  carere  posfi- 
mus ,  illud  vix  credere  nobis  licet.  Non  nega¬ 
mus  etiam  fulphati  Chininae  vires  excitantes  et 
roborantes  competere ,  et  tamen  putamus  vires 

(i )  Vide  Hufelands  Journal ,  Tom.  64. 

corticis  Peruviani»  roborantes ,  in  tota  ipfius  fub- 
ftantia  contentas  adhibendas  esfe,  adeoque  eun¬ 
dem  vel  in  fubftantia  vel  vino  ant  alia  ratione 
vel  forma  ad  tonum  viscerum  restituendum  adhi¬ 
bendum  esfe.  Imo  perfuafi  fumus  ipfius  corticis 
adhibitionem  longe  melius  relapfus  praecavere. 
Cum  fuccesfu  itaque  dedimus  post  devictos  ac- 
cesfus  febriles ,  vel  corticem  in  fubftantia  cum 
aromatibus,  vel  vinum  corticis Peruviani  cum  cor¬ 
tice  aurantiorum,  rad.  gentianae,  vel  ipfius  decoc¬ 
tum  ,  vel  extractum ,  vel  praeparationem  cum  tnag- 
nefia  vel  ita  dictum  alcohol  antifebrile  (i). 

7.  Ut  autem  verbo  ad  dofin  et  adhibendi  ra- 
tionem  redeamus,  multum  differunt  medici  et  auc¬ 
tores  in  forma  et  doft  exhibenda.  Putant  plures, 
uti  Magendie ,  dofes  granorum  trium  vel  quatuor 
fufficere(2):  forte  illud  in  leviori  cafu  profecit, 
hic  autem  in  febre  nostra  rebelli  vix  infra  20 
grana  dofibus  gr.  II,  omni  hora  vel  bihorio,  has 
domare  potuimus,  quum  in  febre  maligna  ali¬ 
quando  dofes  gr.  V  quavis  hora  datae  vix,  nifi 

ali- 

(1)  Praeparationem  huius  remedii  hic  loci  valde  iifita* 
ti  exhibet  Ci.  Stratingh. 

(2)  Revue  Medicale,  Mars  1827,  p.  556. 


INAUGURALE. 


2$ 


aliquando  post  fecundum  vel  tertium  febris  acces- 
fum,  illam  tollere  poterant  (i).  Forma,  fub  qua 
optime  datur,  est  ea  pulveris  cum  faccharo,  tum- 
que  huius  folubilitatem  auget  additio  quaedam 
aceti ,  vel  fucci  citri :  pilulae  faepe  durae  iiunt 
et  a  viribus  ventriculi  non  folvuntur. 

8.  Verum  porro  quaeritur,  an  fola  vis  febri- 
fuga  in  principio  illo  alcaloideo  in  Chinina  ec 
minori  gradu  in  cinchonina  refideat.  De  hac  re 
autem  duplici  de  caufa  dubitamus.  Primo,  quod 
aliae  praepationes,  quae  vix  Chininam  continent, 
tamen  etiam  febrem  tollunt,  dein  quod  refiduum 
post  Chininae  extractionem ,  remanens  etiam  vi» 
res  antifebriles  continet  (2). 

Quod  ad  primum ,  docet  obfervatio  extrac¬ 
tum  corticis  Peruviani,  vel  frigide,  vel  methodo 

*  < 

Garayana  paratum  per  magnefiam ,  Chininam  tan¬ 
tum  valde  parca  copia  continere.  Cortices,  ex 
quibus  haec  extracta  parata  funt,  adhuc  multum 

Chi- 

(1 )  Ex  obfervatione  Clarisf.  P  e  1 1  e  t  i  e  r ,  conflat 
dr.  II  corticis  Peruviani  regii  vel  flavi  continere  gr.  III 
et  partes  fulph.  Chinin.  Vide  Revue  Medicale ,  Avril 
1827 ,  p.  140. 

(2)  Clarisfimus  Pelletier,  Revue  Medicale,  Mars 
1827,  p.  556. 

Chininae  continent,  ipfa  vero  extracta  in  Ame¬ 
rica  et  quidem  e  cortice  recenti  parata,  parum 
Chininae  dabant,  erant  autem  amara  et  febrifuga» 
Dr.  Robinet  credit,  corticis  agendi  vim 
non  pendere  a  fola  quantitate  Chininae  contentae : 
Pellet  i  er  tamen  monet,  partes  gummofas  a» 
liasque,  quae  Chininae  adhaerent,  eam  certe  co¬ 
piam  adhuc  fustinere,  ut  omnes  prorfus  educi  ne¬ 
queant.  Robiquet  credit,  non  ex  Colis  prin» 

i  ' 

cipiis  Chininae,  ad  effectum  medicamentorum  con¬ 
cludi  femper  posfe ,  cum  faepe  haec  fola  principia 
non  involuta  non  adeo  bene  aegrotantes  ferant: 
Chinina  e.  g.  melius  fertur,  fi  cum  gumini 

“V  » 

arabico  detur,  quam  fi  per  fe  fola  exhibeatur. 

Quod  ad  alterum,  fi  verum  est,  vim  febrifu» 
gam  corticis  Peruviani  non  a  folo  Chininae  prin¬ 
cipio  pendere ;  fed  utique  alias  partes  et  fuum  ad 
hoc  conficere  ,  quaeritur  primo  ;  an  re  (iduum  , 
quod  post  feparationem  fulphatis  Chininae  rema¬ 
net,  fubfiantia  picea,  amara,  refinofa,  quae  certe 
fatis  magnam  huius  principii  quantitatem  conti¬ 
net,  fed  quae  non  nifi  difficillima  ratione,  ab  ea 
feparari  potest ,  num  igitur  haec  remanens  Chi¬ 
nina  ,  nullas  vires  febrifugas  retineat.  Revera 

.  hic 

hic  loci  plura  experimenta  inftituta  fune  cum 
illo  refiduo ,  eo  cum  effectu  ,  ut  febris  fueric 
fublata  ,  fcilicet  fi  exempli  gratia  dupla  quanti¬ 
tate  detur,  quodfi  vero,  quod  fieri  potest,  om¬ 
nis  Chinina  tollatur  e  lixivio,  tunc  vires  nullas 
febrifugas  exfient.  Testati  funt  plures  medici,  hic 
praxim  exercentes ,  qui  non  tantum  refiduo  hoc 
gummofo  vel  refinofo  febrem  fuscullerunt :  illud 
quod  ipfe  propriis  et  repetitis  experimentis  con¬ 
firmare  posfum.  Sed  uti  Clarisfimus  S.  Stra- 
tingh  adfirmat,  fe  impuram ^fulphatem  Chini- 
nae  et  valde  brnnneam,  efficacisfimam  in  febre 
tollenda  deprehendisfe.  Americanus  Clar.  Chap- 
man  quoque  fimilia  experimenta  cum  refiduo 
Chininae  fecit,  et  febrem  dofibus  gr.  I  fuga- 
vit  (i). 

Altera  quaestio  est,  quae  ex  aliorum  experi- 

/  .  e  „  A  • 

mentis  erit  diiudicanda ,  an  non  faltern  in  aliqui¬ 
bus  cafibus  praedaret  dare  praeparationes  tales, 
quae  integras  vires  corticis  Peruviani  contineant , 
ita  tamen,  ut  principium  Chininae  aliis  occultum 
et  inactuofum  nunc  eliciatur,  et  plane  fuas  vires 
exferere  valeat,  Propofuit  nuper  H  ermstaedc 

V. 

m 

{1 )  Med.  Chirurg.  Zeitung  van  Ehrhard,  1827. 

in  diario  Hufelandi  (i) ,  coquere  corticem 
peruvianum  cum  certa  quantitate  aceti  vel  acidi 
citri. 

Tandem  proh  dolor!  magna  quantitas  fulpba- 
tis  Chininae,  quae  nnnc  adhibetur  et  carum,  quo 
venit  pretium,  fecit,  ut  immenfo  aegrotantium 
damno,  haec  fubftantia  adulteraretur,  variis  aliis 
additis  fubftantiis,  quod  non  facile  detegitur,  cum 
fapor  intenfe  amarus  maneat,  licet  dimidia  Sac¬ 
chari  addatur  pars.  Adulteratur  autem  inprimis 
cum  borata ,  mannata ,  et  fteatita.  De  modo  illud 
detegendi  nunc  Chemici  folliciti  funt.  Quam  ob 
rem  Clar.  v.  d.  Boon  Mesch  et  expertisfimus 
Uilkens(a),  experimenta,  quae  huc  pertinent, 
publici  iuris  fecerunt,  in  Diario  Kunst  en  Let~ 
terbode ,  No.  38,  d .  21  Septemb.'  1827.  p.  182. 

(1)  Hufeland,  Journ.  T.  LXIV.  St.  6 .  pag.  5 6. 

(2)  Kunst  en  Letterbode,  No.  49.  pag.  362. 

THESES. 


i. 


Licet  fana  Empiria  in  exercenda  praxi  utique 
admittenda  fit,  tamen  hoc  rationalem  Medicinam 
non  excludit. 

•  '  ?  ;  ’  *  v  »■  * 

ii. 

\  .  . 

%  .  J. 

Errant,  qui  putant  in  morbis  fanandis  prima¬ 
riam  curae  partem  conftituere  medicamenta,  cum 
horum  administratio,  licet  optime  indicata,  fine 
obfervatione  diaetae  adaptatae ,  ad  morbum  fa¬ 
nandum  non  fufficiat. 

'7  III. 


i 


3o 


theses. 


Secretio  bilis  *  ope  venae  portaram,  in  hepate 
fit,  cum  arteriae  hepaticae  potisfimum  nutriendo 
hoc  organo  infervire  videantur. 


IV. 

Dyfenteria  plerumque  catarrhum  intestinorum 

/  i  . 

crasforum ,  praefertim  intestini  recti  fistic® 

V. 

Ventriculi  perforatio  vel  emollitio,  quae  hodie 
tam  frequenter  obfervatur,  videtur  plerumque  in¬ 
flammationis  effectus  esfe. 

VI. 

Tusfim  convulfivam  pro  fpastica  adfeccione  ner¬ 
vorum  pulmonalium  habemus. 


VII. 


THESES.  5* 

» 

VII. 

Licec  docimafia  pulmonalis  fola  non  fufficiat  ad 
vitam  foetus  extra  uterum  probandam ,  tamen 
haec  cum  aliis  fignis  coniuncta,  medicum  fatis 
certo  de  vita  foetus  pronuntiare  facit. 

V 

'  I 

VIII. 

t 

Studium  medicinae  forenfis ,  proh  dolor !  ae¬ 
que  a  medicis,  quam  ab  ICtis  hodie  nimium 
quantum  negligitur :  hinc  advocati  nomuinquam 
in  medicos  funt  iniurii,  cum  cadaveris  infpectio- 
nem  et  latum  de  lethalitate  vulneris  iudicium 
fugillant.  Faciunt  tamen  id  nonnunquam  iure 
merito. 

IX. 


Ad  luxationem  maxillae  non  fufficic  vis  externa 
qualiscunque  fola,  nifi  accesferit  fpasmus  musculi 
Masfeteris ,  divaricatione  ipfius  articuli  fub  an¬ 
gulo  mutato  contracti ;  quo  fit ,  ut  condylus  ma¬ 
xillae  anteriora  verfus  provehatur. 


X. 

T  H  E  S  E  S. 


X. 

Caufa  cur  mulier  mox  a  parcu  minus  bene 
ingrediatur ,  pro  parce  tantum ,  eaque  minima , 
esfe  ftatuo  in  refolutione  fymphyfeos  pubis  ec 
musculorum  abdominalium ;  fed  maxime  pendere 
a  centro  graviditatis  ac  motus  in  unum  punctum 
restituto,  quorum  feiunctioni,  ex  eaque  ortae  ne- 
cesfitati  musculis  praefertim  utendi  trunci  exten- 
foribus  fub  graviditate  corpus  iam  asfueverat. 

XI. 


Hodierna  ^fcientiae  luce  non  illustrati ,  atque 
adeo  non  veri  funt  Naturae  ministri ,  qui  partum 
Facie  vel  Pedibus  vel  Natibus  praevium,  arte 
folvere  moliuntur. 


X I L 

Dictum  illud  Harveyianum,  omne  vivum  ex 
ovo ,  veritati  non  videtur  esfe  confentaneum. 


X  1 1 L 

T  H  E  S  K  a 
3tI.IL 

Materia  ipfa  vivit :  in  univerfum  autem  illa  va¬ 
let  lex ,  ut ,  quo  corpus  quoddam  est  complica* 
tius  ratione  principiorum  3  eo  etiam  fuperiore 

gaudeat  vitae  gradu. 

% 

XIV. 

♦ 

t 

Princeps  turgoris  caufa  in  (anguinis  motu  in¬ 
testino  videtur  esfe  pofita. 


X  V. 

Omnis  materia  in  corpore  animali  fanguini  fuam 

*  * 

debet  originem. 

